Case ID: 1170154
Sentence 31: Azərbaycan Respublikası Konstitusiya Məhkəməsinin “Azərbaycan Respublikası CM-in 32-ci maddəsinin Azərbaycan Respublikası Konstitusiyasının 29-cu maddəsinin 4cü hissəsinə uyğunluğu haqqında” 12 yanvar 1999-cü il qərarında göstərilir ki, cəza törədilmiş cinayət üçün yalnız sitəm olmayıb, eyni zamanda məhkumları islah etmə, tərbiyələndirmə, habelə yeni cinayət edilməsinin qarşısını almaq məqsədi daşıyır.İşdən görünür ki, birinci instansiya məhkəməsi Məhkum cəza təyin edərkən törətdiyi əməli səmimi etiraf etməklə əməlindən səmimi peşmançılıq çəkməsini, oğurladığı tərkibində əlvan metal olan partlamış mərmi gilizləri hərbi hissəyə tam olaraq geri qaytarıldığından zərərçəkmiş şəxsin nümayəndəsinin ondan heç bir şikayət və tələbinin olmamasını cəzasını yüngülləşdirən hallar kimi olmasını nəzərə almış və məhkumluğu ödənilmədən yenidən qəsdən cinayət törətməsini, yəni cinayətlərin residivini onun cəzasını ağırlaşdıran hal kimi nəzərə alaraq ona CM-in 177.2.2 və 177.2.3-cü maddələri ilə 3 il müddətinə azadlıqdan məhrumetmə cəzasını təyin etmişdir.